হাইকোর্টের রায়ে স্বস্তি মিলল না সাকেত গোখলের

নয়াদিল্লি: তৃণমূল (TMC) সংসদ সদস্য সাকেত গোখলের (Saket Gokhale) বিরুদ্ধে হওয়া রায় পুনর্বিবেচনার আর্জি দিল্লি হাইকোর্টে (Delhi High Court) খারিজ হয়ে গেল। মানহানির জন্য লক্ষ্মী পুরীর (Laxmi Puri) কাছে ক্ষমাপ্রার্থনা করে ক্ষতিপূরণ দেওয়ার নির্দেশও বহাল রইল।

রাষ্ট্রসঙ্ঘে ভারতের প্রাক্তন অ্যাসিস্ট্যান্ট সেক্রেটারি জেনারেল লক্ষ্মী পুরীর কাছে সংবাদমাধ্যম দ্বারা ক্ষমা প্রার্থনা করতে হবে। সেই সঙ্গে গোখলেকে ৫০ লক্ষ টাকার জরিমানা দিতে হবে। এই দুই শাস্তির নির্দেশ পুনর্বিবেচনা করার আর্জি জানিয়েছিলেন তৃণমুলের সংসদ সদস্য।

আরও পড়ুন: ওষুধ সংস্থাগুলির ঘুষ সংস্কৃতির সমাধান বলে দিল সুপ্রিম কোর্ট

গত বছরের ১ জুলাই আদালত ওই নির্দেশ দেয়। ২০২১ সালে গোখলের বিরুদ্ধে দায়ের হয়েছিল মানহানির মামলাটি। নির্দেশ পালিত না হওয়ায় গত বছরের ডিসেম্বরে গোখলের বিরুদ্ধে আদালত অবমাননার অভিযোগ জমা পড়ে। সেই সূত্রে তাঁর যাবতীয় সম্পত্তি এবং ব্যাঙ্ক অ্যাকাউন্টের তথ্য আদালতে পেশ করার নির্দেশ দেওয়া। সেই মামলা এখনও বিচারাধীন। যদিও ইতিমধ্যে তাঁর বেতন থেকে জরিমানার অর্থ কেটে নেওয়ার নির্দেশ জারি হয়েছে।

উল্লেখ্য লক্ষ্মী পুরী ও তাঁর স্বামী কেন্দ্রীয় মন্ত্রী হরদীপ পুরীর (Hardeep Puri) সম্পত্তি সম্পর্কে মিথ্যা অভিযোগ করেছিল গোখলে, এমনটাই অভিমত ছিল আদালত।